මෙහිදී ගැටලූ විසඳා ගැනීමට ශ්‍රී ලංකාවටම අවස්ථාව ලබාදෙන ලෙසට ජගත් මානව හිමිකම් කවුන්සිලයෙන් මොවුන් ඉල්ලා සිටීමට බලාපොරොත්තු වන බවයි ජනාධිපතිවරයා දැනුම් දුන්නේ.එමෙන්ම ඊ.ටී.අයි ගණුදෙනුව සම්බන්ධයෙන් ජාතික ආර්ථීක සභාව මගින් පරීක්ෂණ සිදුකරන බවත් ඒ සම්බන්ධයෙන් තවදුරටත් විමර්ශණයක් අවශ්‍ය නම් දූෂණ වංචා සොයා බැලීම සඳහා දැනට ක්‍රියාත්මක ජනපති කොමිසමට පැමිණිලි කළ හැකි බවයි ජනාධිපතිවරයා කියා සිටියේ.කවුරුන් විරුද්ධ වුවත්, මත්ද්‍රව්‍ය ජාවාරම්කරුවන්ට එරෙහිව මරණ දඬුවම ක්‍රියාත්මක කරන බවයි ජනාධිපතිවරයා යළි අවධාරණය කළේ.